BTC-PAE จับมือกันวิ่งแรง หลังหลุด Cash Balance
BTC-PAE จับมือกันวิ่งแรง หลังหลุด Cash Balance วันนี้ จากที่เข้าข่ายมาตรการกำกับการซื้อขายสมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนการซื้อขาย (Cash Balance) ตั้งแต่วันที่ 10 สิงหาคม-18 กันยายน 2558
21 ก.ย. 2558

ผู้สื่อข่าวรายงานว่า ราคาหุ้น บริษัท พีเออี (ประเทศไทย)  จำกัด (มหาชน) หรือ PAE ปิดตลาดภาคเช้าอยู่ที่ 0.36 บาท บวก 0.03 บาท หรือ 9.09% มูลค่าการซื้อขาย 32 ล้านบาท ด้านราคาหุ้น บริษัท บางปะกง เทอร์มินอล  จำกัด (มหาชน) หรือ BTC ปิดตลาดภาคเช้าอยู่ที่ 0.37 บาท บวก 0.02 บาท หรือ 5.71% มูลค่าการซื้อขาย 17.55 ล้านบาท  
โดยราคาหุ้นทั้งสองที่มีการปรับตัวขึ้นแรง เนื่องจากวันนี้สามารถกลับมาซื้อขายได้ตามปกติวันนี้ (21 ก.ย. 2558) จากที่เข้าข่ายมาตรการกำกับการซื้อขายสมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนการซื้อขาย (Cash Balance) ตั้งแต่วันที่ 10 สิงหาคม-18 กันยายน 2558